محەممەد خورشید سیامەنسووریی

محەممەد خورشید سیامەنسووریی :(١٩١٥–١٩٩١) نووسەر، شاعیر، باوەڕپێکراوێکی فرۆشتنی گۆڤاری "گەلاوێژ" بووە. لە نەتەوەی کورد بووە.

 سەرەتای ژیان و خوێندنی 
محەممەد خورشید سیامەنسووریی خەڵکی کەرکووکە، ساڵی ١٩١٥ لە شاری کەرکووک لەدایکبووە. خوێندنی ئایینیی لای مەلا ڕەزای واعیز تەواوکردووە. پاش ١٤ی تەممووزی ١٩٥٨ بووە بە مامۆستا لە دێی (قەرەوەیس).گۆڤاری گەلاوێژ (بەرگی یازدەھەم / بەشی یەکەم) ژیاننامە و پێڕست، ئامادەکردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوکراوەکانی بنکەی ژین بۆ بووژاندنەوەی کەلەپووری و بەڵگەنامەیی و ڕۆژنامەوانیی کوردی. ل8175ئینسکلۆپیدیای کەرکووک، بەرگی چوارەم، ل٢٠٢.

 بەرھەمەکانی 
پیاوێکی نیشتمانپەروەری خوێندەوار، چالاک و شاعیر بووە و چەند بەرھەمێکی لە پاش بەجێ ماوە.

 گۆڤاری گەلاوێژ 
ساڵانی چل و پەنجای سەدەی ڕابوردوو کتێبفرۆشیی لەسەر شۆستەی شەقامی ئەوقاف ھەبووە و باوەڕپێکراوێکی فرۆشتنی گۆڤاری "گەلاوێژ" بووە.

 کۆچی دوایی 
ڕۆژی ٢٧ی ئەیلوولی ١٩٩١ لە ناوچەی بازیان کۆچیدواییی کردووە و تەرمەکەی براوەتەوە بۆ کەرکووک، لە گۆڕستانی (شۆڕیجە) نێژراوە.

 سەرچاوەکان